CELEX: 62015CN0247
Language: lv
Date: 2015-05-27 00:00:00
Title: Lieta C-247/15 P: Apelācijas sūdzība, ko par Vispārējās tiesas (septītā palāta) 2015. gada 19. marta spriedumu lietā T-412/13 Chin Haur Indonesia, PT/Eiropas Savienības Padome 2015. gada 27. maijā iesniedza Maxcom Ltd

10.8.2015   
            
            
               LV
            
            
               Eiropas Savienības Oficiālais Vēstnesis
            
            
               C 262/8
            
         Apelācijas sūdzība, ko par Vispārējās tiesas (septītā palāta) 2015. gada 19. marta spriedumu lietā T-412/13 Chin Haur Indonesia, PT/Eiropas Savienības Padome 2015. gada 27. maijā iesniedza Maxcom Ltd
   
   (Lieta C-247/15 P)
   (2015/C 262/10)
   Tiesvedības valoda – angļu
   
      Lietas dalībnieki
   
   
      Apelācijas sūdzības iesniedzēja: Maxcom Ltd (pārstāvji – L. Ruessmann, advokāts, J. Beck, Solicitor)
   
      Pārējie lietas dalībnieki: Chin Haur Indonesia, PT; Eiropas Savienības Padome; Eiropas Komisija
   
      Apelācijas sūdzības iesniedzējas prasījumi:
   
   
               —
            
            
               atzīt apelācijas sūdzību par pieņemamu un pamatotu;
            
         
               —
            
            
               atcelt Vispārējās tiesas konstatējumus attiecībā uz pirmā prasības pamata otro daļu;
            
         
               —
            
            
               pilnībā noraidīt prasītāja pirmo prasības pamatu pirmajā instancē un
            
         
               —
            
            
               piespriest prasītājam pirmajā instancē atlīdzināt apelācijas sūdzības iesniedzējas tiesāšanās izdevumus saistībā ar apelācijas sūdzību un iestāšanos lietā pirmajā instancē.
            
         
      Pamati un galvenie argumenti
   
   Apelācijas sūdzības iesniedzēja, pamatojot savu apelācijas sūdzību, izvirza šādus argumentus:
   
               —
            
            
               Vispārējā tiesa esot acīmredzami kļūdījusies, nospriežot, ka saskaņā ar Padomes Pamatregulas (1)13. panta 1. punktu Padome nevar secināt, ka prasītājs pirmajā instancē ir veicis pārsūtīšanas darbības, balstoties uz faktiem, ka (i) prasītājs pirmajā instancē nav patiesais Indonēzijas ražotājs un (ii) nav veicis montāžas darbības, kas pārsniedz Pamatregulas 13. panta 2. punktā noteiktos lielumus;
            
         
               —
            
            
               pakārtoti – Regulas Nr. 501/2013 (2)atcelšana daļā, kurā tā attiecas uz prasītāju pirmajā instancē, nav pamatota, pat ja Padomes konstatējumi par pārsūtīšanu ir nepareizi, jo Vispārējā tiesa ir apstiprinājusi, ka prasītājs pirmajā instancē ir veicis montāžas darbības, kas nepārsniedz Pamatregulas 13. panta 2. punktā noteiktos lielumus, un apstiprināja arī visu to kritēriju esamību, kas nepieciešami, lai prasītājam pirmajā instancē netiktu piešķirts atbrīvojums no apiešanas pasākumiem.
            
         
      (1)  Padomes 2009. gada 30. novembra Regula (EK) Nr.\ 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis (OV L 343, 51. lpp.).
   
      (2)  Padomes 2013. gada 29. maija Īstenošanas regula (ES) Nr. 501/2013, ar ko galīgo antidempinga maksājumu, kas ar Īstenošanas regulu (ES) Nr. 990/2011 noteikts Ķīnas Tautas Republikas izcelsmes velosipēdu importam, attiecina uz tādu velosipēdu importu, kas nosūtīti no Indonēzijas, Malaizijas, Šrilankas un Tunisijas, neatkarīgi no tā, vai šiem velosipēdiem ir deklarēta Indonēzijas, Malaizijas, Šrilankas vai Tunisijas izcelsme (OV L 153, 1. lpp.).